Kauņas Kristus Augšāmcelšanās pareizticīgo baznīca

Kauņas Kristus Augšāmcelšanās pareizticīgo baznīca (lietuviešu: Kauno Kristaus Prisikėlimo cerkvė, krievu: Храм в честь Воскресения Христова) ir 1862. gadā uzcelts Lietuvas Pareizticīgās baznīcas dievnams, kas atrodas Lietuvas otrās lielākās pilsētas Kauņas centrālajā daļā, Ramībes parka jeb Kauņas Vecās kapsētas dienvidos. Blakus baznīcai atrodas Kauņas pareizticīgo katedrāle. Nodibinoties neatkarīgajai Lietuvas valstij, Kauņas varas iestādes atsavināja visas pareizticīgo baznīcas pilsētā, uzlūkojot tās par rusifikācijas līdzekļiem, ticīgajiem atstājot tikai Kristus Augšāmcelšanās baznīcu. Starp pasaules kariem, līdz 1935. gadam, baznīca kalpoja kā pareizticīgo metropolīta katedrāle. 1935. gadā blakus tika uzcelta mūsdienu katedrāle. Padomju okupācijas gados starp 1957. un 1958. gadu tika veikts baznīcas remonts. 1962. gadā baznīca tika slēgta, par ieganstu minot to, ka vienai draudzei nedrīkst būt divas baznīcu ēkas. Ēku izmantoja kā arhīvu. 2000. gadā ēku atdeva ticīgajiem. Ārējās saites Vikikrātuvē par šo tēmu ir pieejami multivides faili. Skatīt: Kauņas Kristus Augšāmcelšanās pareizticīgo baznīca.